A BIZOTTSÁG KÖZLEMÉNYE AZ EURÓPAI PARLAMENTNEK az EK-szerződés 251. cikke (2) bekezdésének második albekezdése alapján a Tanács közös álláspontját illetően az Európában a digitális tartalomhoz való hozzáférés, alkalmazhatóság és hasznosíthatóság javítását szolgáló többéves közösségi program létrehozásáról szóló európai parlamenti és tanácsi határozat elfogadásáról

2004/0025 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-szerződés 251. cikke (2) bekezdésének második albekezdése alapján a Tanács közös álláspontját illetően az Európában a digitális tartalomhoz való hozzáférés, alkalmazhatóság és hasznosíthatóság javítását szolgáló többéves közösségi program létrehozásáról szóló európai parlamenti és tanácsi határozat elfogadásáról

1. HÁTTÉR

A javaslatnak az EP és a Tanács felé történt továbbításának napja (COM(2004) 96 végleges - 2004/0025 COD): // 2004. február 17.

A Gazdasági és Szociális Bizottság véleményének dátuma: // 2004. április 29.

Az Európai Parlament véleményének dátuma, első olvasat: // 2004. április 22.

A módosított javaslat továbbításának dátuma: // 2004. április 30.

A közös álláspont elfogadásának dátuma: // 24.9.2004.

2. A BIZOTTSÁGI JAVASLAT CÉLJA

A javasolt program célja, hogy javítsa az európai digitális tartalom újrafelhasználásának feltételeit. A digitális tartalom piacának azon szektorait célozza, amelyekben a fejlődés lassú és a piaci erők önmagukban nem voltak képesek ezidáig optimális eredményeket biztosítani a gazdasági növekedés, a munkahelyteremtés, az innováció és a fogyasztói választás terén. Ezek a szektorok magukban foglalják a közszektorra vonatkozó információkat - különösen a földrajzi adatokat, az oktatási anyagokat és a kulturális tartalmat.

3. A KÖZÖS ÁLLÁSPONTRA VONATKOZÓ VÉLEMÉNYEZÉSEK

3.1. Általános megjegyzések

A Bizottság megjegyzi, hogy a Tanács egyhangú megállapodásra jutott. A Tanács közös álláspontja lényegében elfogadja a Parlament által tett módosításokat. Számos további változtatást javasol a Bizottság eredeti javaslatához képest, ideértve a program költségvetési összegének megváltoztatását is.

3.2. Válasz a Parlament első olvasata során elfogadott módosításokra

A Parlament 16 módosítást fogadott el, mely mindegyikét elfogadta a Bizottság is.

3.2.1. A Bizottság által elfogadott és a közös álláspontban foglalt módosítások

A közös álláspont a Parlament által tett következő módosításokat tartalmazza (némelyeket a Parlament által megalkotott, másokat módosított formában):

Az 1. módosítás magyarázza a digitális tartalomban érdekeltekre történő utalást. A Tanács álláspontja hangsúlyozza a KKV-k fontosságát.

A 2., 3., 4., 5., 11., 12., 13., 14., 15. és 16. módosítás magyarázza a különleges célkitűzésekre vonatkozó szöveget. A Tanács álláspontja további hasznos szerkesztői magyarázatokkal szolgál a szöveg még pontosabbá tétele érdekében.

A 6., 8., 9. és 10. módosítás egy javított szöveget ajánl annak érdekében, hogy az éves előirányzatnak a gazdasági kilátásokkal megvalósuló összhangját biztosítsa. Továbbá, ahogyan az előző részben említésre került, a Tanács álláspontja 2006. közepére hozza előre a cselekvési irányok végrehajtásáról szóló jelentést.

A 7. módosítás javasolja, hogy a Bizottság továbbítsa a mennyiségi és minőségi értékelés eredményeit az Európai Parlamentnek és a Tanácsnak - együtt a határozat módosítására vonatkozó bármely megfelelő javaslattal - az Európai Unió 2007-re, illetőleg 2009-re vonatkozó általános költségvetés-tervezetének bemutatása előtt.

3.3. A Tanács által bevezetett új rendelkezések

A Tanács a közös álláspontban a következő változtatásokat eszközölte:

3.3.1. Preambulumbekezdések:

2., 8. és 10. preambulumbekezdés: apróbb változtatások a megfogalmazásban.

5. és 6. preambulumbekezdés: szerkesztői változtatások a KKV-k részvételének hangsúlyozása érdekében, továbbá a különleges igényű emberekre vonatkozó külön utalás hozzáadása.

9. preambulumbekezdés: ezzel a további preambulumbekezdéssel a Tanács megismétli a digitális tartalomhoz való hozzáférésen és annak újrafelhasználásán alapuló szolgáltatásokból származó nagyobb gazdasági megtérülést szolgáló megbízható üzleti modellek fontosságát.

14. preambulumbekezdés: a preambulumbekezdésnek a 4. cikkben javasolt változtatásokkal való összehangolása érdekében bevezetett szerkesztői változtatások.

16. preambulumbekezdés: lábjegyzetet illeszt be, amely a szövegben említett intézményközi megállapodás legutóbbi módosítására utal.

3.3.2. Cikkek

1. cikk: hasznos szerkesztői magyarázatok.

2. cikk: a szöveg fokozott jogi pontossága érdekében.

3. cikk: a Tanács megismétli a program végrehajtásának fontosságát, amelyet a tagállamok együttműködésével és az egyéb kapcsolódó közösségi politikák összehangolásával kell megvalósítani. A Tanács javaslata alapján azon projektek elbírálása esetén, amelyeknél a közösségi hozzájárulás becsült összege eléri vagy meghaladja az 1 millió eurót, a programbizottsághoz kell fordulni..

4. cikk: javasolt az irányítóbizottság létrehozása.

5. cikk: a Tanács álláspontja tartalmaz néhány szerkesztői változtatást, továbbá javasolja, hogy a Bizottság a cselekvési irányok végrehajtásáról - a Parlament javaslatának megfelelően - 2007 januárja helyett legkésőbb 2006 közepéig készítsen jelentést.

6. cikk: a Tanács javasolja, hogy a program végrehajtására szolgáló pénzügyi keretet 135 millió euróban szabják meg.

3.3.3. I. melléklet

A Tanács néhány szerkesztői változtatást javasol a fent felsorolt módosításokkal való összehangolás érdekében.

3.3.4. III. melléklet

A Tanács kisebb mértékű újraelosztást javasol a kiadások indikatív bontásában.

4. KÖVETKEZTETÉS

A Bizottság véleménye szerint a Tanács közös álláspontja lényegét tekintve nem módosítja a Bizottság javaslatában szereplő célkitűzéseket és alkalmazási kört.